Dit is wat inwoners hier deurgemaak het toe hulle nie net deur Sieskom vir ’n ride gevat is met load shedding nie, maar ook weens ’n gebrek aan dienslewering erg sukkel.
Luidens ’n voice note wat ’n inwoner van Bergsig aan Son gestuur het, het ’n waterpomp­ gekonk omdat “onbevoegde persone met gesofistikeerde apparate moet werk”.
Ene Cornelia sê: “Die raad het eers op dag 2 ’n rooi waterlorrie die ge bied ingestuur. Toe moes jy sien hoe hol die mense agter die trok aan, want daai trokkie raak sommer gou leeg. Dis ’n skande dat mense agter ’n basiese reg moet aanhardloop.”
Reggie Timmie, dorps­bestuurder, sê hy het gou opgetree: “Die pomp het onklaar geraak. Ek het dadelik ’n nuwe pomp laat kom, maar die diensverskaffer het eers die dag daarna gekom.